. ຄະນະໂຄສະນາອົບຮົມແຂວງຫົວພັນ ສໍາເລັດການລົງຕິດຕາມການຮຽນ-ການສອນວິຊາສຶກສາພົນລະເມືອງຢູ່ ມສ ພັນຊໍາແຂວງຫົວພັນ.
ໃນມື້ວັນທີ 30 ມີນາ 2022 ຜ່ານມານີ້, ຄະນະໂຄສະນາອົບຮົມແຂວງຫົວພັນ ໄດ້ການລົງຕິດຕາມການຮຽນ-ການສອນວິຊາສຶກສາພົນລະເມືອງຢູ່ ມສ ພັນຊໍາ, ເຊິ່ງການລົງຕິດຕາມການຮຽນ-ການສອນ ພາຍໃຕ້ການເປັນປະທານຂອງສະຫາຍ ນ ເວີນພອນ ຄໍາພົມສົມບັດ ອໍານວຍການໂຮງຮຽນພັນຊໍາ ແລະ ທ່ານ ສຸກເສີ່ມ ຢ່າງຈາງ ຮອງຫົວໜ້າຄະນະໂຄສະນາອົບຮົມແຂວງ ພ້ອມດ້ວຍທິມງານ, ຄູສອນວິຊາສຶກສາພົນລະເມືອງ ແລະ ນ້ອງນ້ອຍນັກຮຽນເຂັ້າຮ່ວມຢ່າງພ້ອມພຽງ.
ຄອຂ ເປີດຮຽນສະໜັບສະໜູນໃຫ້ມະຫາຊົນກ້າວໜ້າຈະຂະຫຍາຍເຂົ້າພັກໃຫ້ພະແນກການອ້ອມຂ້າງແຂວງ.
ພິທີເປີດຮຽນສະໜັບສະໜູນເປົ້າໝາຍຂະຫຍາຍເຂົ້າພັກໃຫ້ມະຫາຊົນກ້າວໜ້າເພື່ອຂະຫຍາຍເຂົ້າພັກ ໄດ້ໄຂຂຶ້ນໃນເວລາ 8:30 ຂອງວັນທີ 11 ມີນາ 2022 ຢູ່ທີ່ຫ້ອງປະຊຸມຊັ້ນ 4 ຫ້ອງວ່າການປົກຄອງແຂວງຫົວພັນຫຼັງເກົ່າ. ໃນພິທີດັ່ງກ່າວນີ້ມີມະຫາຊົນຜູ້ທີ່ກ້າວໜ້າ ມາຈາກພະແນກການອ້ອມຂ້າງແຂວງຄື: ພະແນກພາຍໃນ ແຂວງ ແລະ ພະແນກ ການເງິນ. ມີມະຫາຊົນກ້າວໜ້າເຂົ້າຮຽນທັງໝົດ 8 ສະຫາຍ, ຍິງ 3 ສະຫາຍ
ຄະນະໂຄສະນາອົບຮົມແຂວງສໍເລັດກອງປະຊຸມສະຫຼຸບ
ວຽກງານໂຄສະນາອົບຮົມວຽກງານການເມືອງ-ແນວຄິດທົ່ວແຂວງຫົວພັນ.
ໃນວັນທີ 23 ກຸມພາ 2022 ຜ່ານມານີ້, ຄະນະໂຄສະນາອົບຮົມແຂວງຫົວພັນ ໄດ້ເປີດກອງປະຊຸມສະຫຼຸບວຽກງານຄະນະໂຄສະນາອົບຮົມວຽກງານການເມືອງ-ແນວຄິດທົ່ວແຂວງຫົວພັນ ຂຶ້ນທີ່ຫ້ອງປະຊຸມໃຫຍ່ຊັ້ນ V ຫ້ອງວ່າການ ແຂວງຫົວພັນຫຼັງເກົ່າ. ພາຍໃຕ້ການເປັນປະທານຂອງທ່ານ ທ່ານ ເພີດ ມາປັນຍາ, ຮອງເລຂາຄະນະບໍລິຫານງານພັກແຂວງ, ຮອງເຈົ້າແຂວງໆຫົວພັນ ແລະ ການເຂົ້າຮ່ວມຂອງ ຫົວໜ້າຄະນະໂຄສະນາອົບຮົມແຂວງ, ພ້ອມດ້ວຍຄະນະ, ມີບັນດາທ່ານຫົວໜ້າ, ຮອງຫົວໜ້າພະແນກການອ້ອມຂ້າງແຂວງ ຜູ້ທີ່ເຮັດວຽກງານການເມືອງ - ແນວຄິດອ້ອມຂ້າງແຂວງ ແລະ ບັນດາເລຂາພັກເມືອງ, ຮອງເລຂາພັກເມືອງຜູ້ຊີ້ນໍາວຽກງານແນວຄິດ - ທິດສະດີຂັ້ນເມືອງ, ຫົວໜ້າ, ຮອງຫົວໜ້າຄະນະໂຄສະນາອົບຮົມເມືອງ ແລະ ພະນັກງານລັດຖະກອນທີ່ສັງກັດຢູ່ໂຄສະນາອົບຮົມແຂວງເຂົ້າຮ່ວມທັງໝົດ 81 ກວ່າຄົນ, ຍິງ 18 ຄົນ.
ຄະນະໂຄສະນາອົບຮົມແຂວງຫົວພັນໄດ້ເຂົ້າຮ່ວມກອງປະຊຸມທາງໄກ ວຽກງານໂຄສະນາອົບຮົມທົ່ວປະເທດປະຈໍາປີ 2021 ໄດ້ຈັດຂື້ນໃນວັນທີ 09 ກຸມພາ 2022 ທີ່ຫ້ອງປະຊຸມໃຫຍ່ ຫ້ອງວ່າການແຂວງຫົວພັນ ໂດຍການເປັນປະທານຂອງ ສະຫາຍ ເພີດ ມາປັນຍາ ຮອງເລຂາພັກແຂວງ ຜູ້ຊີ້ນໍາຂົງເຂດວຽກງານເເນວຄິດ - ທິດສະດີຂັ້ນແຂວງ ແລະມີຫົວໜ້າ, ຮອງຫົວໜ້າຄະນະໂຄສະນາອົບຮົມແຂວງ, ຫົວໜ້າ, ຮອງຫົວໜ້າຄະນະໂຄສະນາອົບຮົມເມືອງ 10ເມືອງ ໃນຂອບເຂດທົ່ວແຂວງຫົວພັນ ພ້ອມດ້ວຍພະນັກງານພາຍໃນຄະນະໂຄສະນາອົບຮົມຂັ້ນແຂວງກໍໄດ້ເຂົ້າຮ່ວມຢ່າງພ້ອມ ພຽງ.
ສໍາເລັດການລົງຕິດຕາມຊຸກຍູ້ການຈັດຕັ້ງຜັນຂະຫຍາຍ
ມະຕິ XI ຂອງພັກ ແລະ ມະຕີ X ຂອງອົງຄະນະພັກແຂວງຢູ່ ເມືອງຊໍາເໜືອ
ໃນຕອນເຊົ້າຂອງວັນທີ່ 4 ກຸມພາ 2022 ຜ່ານມານີ້, ຄະນະໂຄສະນາອົບຮົມແຂວງຫົວພັນ ໄດ້ລົງຕິດຕາມຊຸກຍູ້ຄະນະໂຄສະນາອົບຮົມເມືອງຊໍາເໜືອ, ລົງຕິດຕາມ, ຊຸກຍູ້ການຈັດຕັ້ງຜັນຂະຫຍາຍມະຕິ XI ຂອງພັກ ແລະ ມະຕິ X ຂອງອົງຄະນະພັກແຂວງຫົວພັນ ຢູ່ ເມືອງຊໍາເໜືອ, ກອງປະຊຸມໄດ້ດໍາເນີນມາເປັນເວລາ 1 ຕອນ, ໂດຍພາຍໃຕ້ການເປັນປະທານຂອງ ທ່ານ ຄໍາຜິວ ສີລະທົນ ຮອງເລຂາພັກເມືອງ ຜູ້ຊີ້ນໍາວຽກງານການເມືອງແນວຄິດທິດສະດີເມືອງຊໍາເໜືອ, ຍັງມີທ່ານ ຕຸ້ຍຄໍາ ບູລາວົງ ຄະນະປະຈໍາພັກເມືອງຫົວໜ້າຄະນະໂຄສະນາອົບຮົມເມືອງ, ທ່ານ ສຸກເສີ່ມ ຢາງຈາງ ຮອງຫົວໜ້າຄະນະໂຄສະນາອົບຮົມແຂວງຫົວພັນ ພ້ອມດ້ວຍທິມງານຂອງແຂວງ ແລະ ພະນັກງານຄະນະໂຄສະນາອົບຮົມເມືອງເຂົ້າຮ່ວມຢ່າງພ້ອມພຽງ.
ການລົງຕິດຕາມ, ຊຸກຍູ້ການຈັດຕັ້ງຜັນຂະຫຍາຍມະຕິ XI ຂອງພັກ ແລະ ມະຕີ X ຂອງອົງຄະນະພັກແຂວງຫົວພັນ ຢູ່ເມືອງຊໍາເໜືອໃນຄັ້ງນີ້ໄດ້ຮັບຟັງການາຍງານສ່ອງແສງສະພາບລວມຂອງເມືອງ ແລະ ດ້ານທີ່ພົ້ນເດັ່ນ ແລະ ດ້ານຫຍໍ້ທໍ້ຈາກທ່ານ ຕຸ້ຍຄໍາ ບູລາວົງ ຄະນະປະຈໍາພັກເມືອງຫົວໜ້າຄະນະໂຄສະນາອົບຮົມເມືອງ ຜ່ານການລາຍງານຂອງເມືອງ, ທີມງານເຈາະຈີ້ມ ແລະ ກອງປະຊຸມຍັງໄດ້ສົນທະນາແລກປ່ຽນບົດຮຽນລະຫວ່າງແຂວງ ແລະ ເມືອງ ເພື່ອຄວາມຮັບຮູ້ເຂົ້າໃຈເລີກເຊິ່ງ ແລະ ມີຄວາມເປັນເອກະພາບກັນກ່ຽວກັບການຜັຍຂະຫຍາຍແນວທາງນະໂຍບາຍຂອງພັກ, ກົດໝາຍຂອງລັດ, ໃຫ້ມີການຫັນປ່ຽນທາງດ້ານທັດສະນະຄວາມຮັບຮູ້ແນວຄິດ ແລະ ການກະທໍາທີ່ເປັນເອກະພາບກັບແນວທາງນະໂຍບາຍຂອງພັກ, ສົ່ງເສີມດ້ານຕັ້ງໜ້າ, ແກ້ໄຂບັນຫາດ້ານຫຍໍ້ທໍ້ຕ່າງໆທີ່ເກີດຂື້ນ, ສ້າງຄວາມເຊື້ອໝັ້ນຂອງການນໍາຂອງພັກ ແລະ ການຄຸ້ມຄອງຂອງລັດ.
ມີ 13 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌